Eskild Ebbesen

Eskild Balschmidt Ebbesen (født 27. maj 1972) er en dansk tidligere letvægtsroer, der er kendt fra "Guldfireren", hvor han har været med til at vinde OL-guld tre gange, to OL-bronze, seks VM-guld samt to VM-sølv gennem sin karriere. For denne præstation blev han i 2017 optaget i dansk idræts Hall of Fame. Han er 184 cm høj og vejer ca. 75–78 kg, ved konkurrencer dog 72,5. Derudover er han også kendt som danser i Vild med dans. Ebbesen har repræsenteret Silkeborg Roklub, Odense Roklub og Danske Studenters Roklub.

Ebbesen har repræsenteret Silkeborg Roklub, Odense Roklub og Danske Studenters Roklub.

Eskild Ebbesen har stadig verdensrekorden i både letvægtsfireren og i 2.000 m ergometerroning (aldersgruppe 30-39 år). Han var fanebærer for den danske delegation til åbningsceremonien til sommer-OL 2004.

Eskild Ebbesen blev cand.scient. i idrætsfysiologi fra Københavns Universitet i 2000. Han er lillebror til politikeren Carl Christian Ebbesen.

Præstationer med "Guldfireren" 
I mange år var det tradition i dansk roning, at en båd, der konkurrerede ved internationale konkurrencer, bestod af roere fra samme klub. I begyndelsen af 1990'erne besluttede Dansk Forening for Rosport at bryde med det princip, og en af de bådklasser, der blev satset på, var letfægtsfireren. Ebbesen var en del af den originale besætning fra 1993 af den letvægtsfirer, der kom til at blive kendt som "Guldfireren". Udover ham bestod den af Niels Laulund, Victor Feddersen og Thomas Poulsen. Laulund var dermed med til at vinde bådens første VM-guld i 1994, fulgt af sølv ved VM det følgende år, inden guldmedaljen ved OL i Atalanta var den præstation, der gav båden sit tilnavn, som kom til at hænge ved i mange år fremover.

Allerede i 1994 vandt denne båd sit første VM-guld, og efter sølv ved VM det følgende år var der store forventninger til OL-deltagelsen. Den danske båd vandt klart sit indledende heat samt sin semifinale, og i en tæt finale vandt danskerne med 55/100 sekund til sølvvinderne fra Canada og USA et stykke længere tilbage. Det var denne præstation, der gav båden sit tilnavn, som kom til at hænge ved i mange år fremover.

Årene efter OL 1996 var båden helt suveræn på den internationale scene og vandt VM-guld hvert af årene 1997-1999, selv med enkelte udskiftninger. I den tidlige sommer 2000 døjede Thomas Poulsen med en skade, og det blev en kendsgerning, at han ikke blev klar til OL samme år, så han blev afløst af Søren Madsen kort før OL. Den sene udskiftning var muligvis medvirkende til, at båden måtte "nøjes" med en bronzemedalje ved disse lege. Feddersen havde nogen tid inden OL 2000 bekendtgjort, at han ville stoppe sin aktive karriere efter legene.

I 2003 og 2004 vandt båden både Worldcuppen og VM-guldet. Året efter opløstes besætningen og først i 2007, hvor Ebbesen var vendt tilbage til båden, fik den fornyet succes, blandt andet med en guldmedalje ved OL i 2008 i Beijing. Efter bronzemedaljen ved OL 2012 i London stoppede Eskildsen karrierren.

Medaljehøst 
  – VM 1994, Indianapolis
  – VM 1995, Tampere
  – OL Atlanta 1996
  – VM 1997, Lac d'Aiguebelette (Frankrig)
  – VM 1998, Køln
  – VM 1999, St. Catharines (Canada)
  – OL Sydney 2000
  – VM 2001, Luzern
  – VM 2002, Sevilla
  – VM 2003, Milano
  – OL Athen 2004
  – OL Beijing 2008
  – OL London 2012

Referencer

Eksterne henvisninger 
 Officiel hjemmeside 
 

Personer fra Silkeborg
Roere fra Danmark
Olympiske roere fra Danmark
Personer i Kraks Blå Bog
Olympiske mestre fra Danmark
Medaljevindere fra Danmark ved sommer-OL 2008
Medaljevindere fra Danmark ved sommer-OL 1996
Medaljevindere fra Danmark ved sommer-OL 2000
Medaljevindere fra Danmark ved sommer-OL 2004
Medaljevindere fra Danmark ved sommer-OL 2012
Årets Sportsnavn
Olympiske bronzemedaljevindere fra Danmark
Deltagere for Danmark ved sommer-OL 1996
Deltagere for Danmark ved sommer-OL 2000
Deltagere for Danmark ved sommer-OL 2004
Deltagere for Danmark ved sommer-OL 2008
Deltagere for Danmark ved sommer-OL 2012
Medlemmer af dansk idræts Hall of Fame